
ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2023 M. VASARIO 2 D. SPRENDIMO NR. T-30 „DĖL ŠIAULIŲ MIESTO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO

2024 m.           d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies              1 punktu, Šiaulių miesto savivaldybės taryba  nusprendžia:
Pakeisti Šiaulių miesto savivaldybės tarybos veiklos reglamentą, patvirtintą Šiaulių miesto savivaldybės tarybos 2023 m. vasario 2 d. sprendimu Nr. T-30 „Dėl Šiaulių miesto savivaldybės tarybos veiklos reglamento patvirtinimo“:
. Pakeisti 23 punktą ir jį išdėstyti taip:
„. Tarybos narys, prieš pradedant Tarybos posėdyje svarstyti klausimą, kuris jam sukelia interesų konfliktą, privalo informuoti Tarybą apie esamą interesų konfliktą, pareikšti apie nusišalinimą ir, jeigu Taryba nusišalinimą priima, jokia forma nedalyvauti toliau svarstant šį klausimą. Tarybos narys apie jam kylantį interesų konfliktą gali iš anksto raštu informuoti Tarybos posėdžių sekretorių arba Tarybą informuoti žodžiu posėdžio metu.“
. Pakeisti 37 punktą ir jį išdėstyti taip:
„. Kai užregistruotam sprendimo projektui yra būtina Savivaldybės administracijos išvada, ši išvada pateikiama Sekretoriatui teisės aktuose nustatytais terminais, bet ne vėliau kaip likus 24 val. iki Tarybos posėdžio. Gautą išvadą Sekretoriatas nedelsdamas paskelbia kartu su sprendimo projektu ir el. paštu išsiunčia Tarybos nariams.“
. Pakeisti 149 punktą ir jį išdėstyti taip:
„. Tarybos komisijų posėdžiai transliuojami tiesiogiai ir daromas garso ir vaizdo įrašas. Komisijų posėdžių garso ir vaizdo įrašai saugomi informacinėse laikmenose ir skelbiami Savivaldybės interneto svetainėje. Komisijų posėdžių garso ir vaizdo įrašai neskelbiami ir netransliuojami viešai, kai tai gali atskleisti valstybės, tarnybos ar komercinę paslaptį, pažeisti fizinių asmenų teisę į privataus gyvenimo neliečiamumą ir teisę į asmens duomenų apsaugą.“
. Pakeisti 164 punktą ir jį išdėstyti taip:
„. Tarybos įgaliojimų laikui iš mero, vicemerų, direktoriaus, Tarybos komitetų pirmininkų, Etikos komisijos pirmininko, Antikorupcijos komisijos pirmininko ir opozicijos lyderio mero sprendimu sudaroma kolegija. Kolegijos posėdžiams pirmininkauja meras (posėdžio pirmininkas).“
. Pakeisti 186 punktą ir jį išdėstyti taip:
„. Mero vykimas į tarnybinę komandiruotę įforminamas mero potvarkiu. Vicemero ar direktoriaus siuntimas į tarnybinę komandiruotę įforminamas mero potvarkiu, išskyrus 1 darbo dienos komandiruotes Lietuvos Respublikos teritorijoje, kurios įforminamos mero rezoliucija, patvirtinančia, kad tarnybinis pranešimas ar prašymas išvykti iš nuolatinės darbo vietos suderintas. Tarybos nariai apie mero komandiruotę nedelsiant informuojami per DVS pateikiant susipažinti potvarkį dėl mero komandiruotės.“
. Pakeisti 196 punktą ir jį išdėstyti taip:
„. Meras, išeidamas atostogų, išleisdžia potvarkį. Potvarkyje nurodomas vicemeras (-ai) pavaduosiantis (-ys) merą jo atostogų metu. Mero atostogų, ligos metu ar kitais atvejais, kai meras dėl pateisinamų priežasčių negali vykdyti savo pareigų, Vietos savivaldos įstatyme nustatytas funkcijas vykdo Tarybos iš anksto paskirtas Tarybos narys. Tarybos nariai apie mero atostogas nedelsiant informuojami per DVS pateikiant susipažinti atitinkamą potvarkį.“

